stanford-oval/wikipedia huggingface dataset:
מריטה קוך
ביוגרפיה

קוך נולדה בוויסמאר שבצפון מזרח גרמניה.
באולימפיאדת מונטריאול (1976) קבעה קוך בריצת 400 מטר תוצאה של 51.87 שניות, בשלב רבע הגמר ועלתה מהמקום ה-12 לשלב חצי הגמר, עקב פציעה היא נאלצה לפרוש ודורגה במקום ה-16 הכללי.
את שיאה העולמי הראשון קבעה קוך בשנת 1977 בתחרות אתלטיקה במילאנו בריצת 400 מטר באולם בתוצאה של 51.8 שניות.
ב-1978 קבעה קוך את שיאה העולמי הראשון באצטדיון בריצת 400 מטר בתוצאה של 49.19 שניות. חודש לאחר מכן, באליפות אירופה באתלטיקה שנערכה בפראג, צ'כוסלובקיה זכתה קוך בשתי מדליות זהב, בריצת 400 מטר בשיא עולם חדש של 48.94 שניות ובכך הייתה לאישה הראשונה בהיסטוריה שרצה ריצה זו מתחת ל-49 שניות ובריצת שליחות 4x400 מטר בתוצאה של 3:21.20 דקות.
בתחרות אתלטיקה שנערכה בקרל-מרקס-שטאדט (כיום קמניץ) בשנת 1979 קבעה קוך בריצת 200 מטר שיא עולם חדש של 21.71 שניות והייתה לאישה הראשונה בהיסטוריה שרצה ריצה זו מתחת ל-22 שניות.
באולימפיאדת מוסקבה (1980) זכתה קוך בשתי מדליות, מדליית זהב בריצת 400 מטר כשקבעה שיא אולימפי חדש של 48.88 שניות, לפני ירמילה קרטוכווילובה מצ'כוסלובקיה (49.46 שניות) ובת ארצה כריסטינה ברמר-לתן (49.66 שניות) ומדליית כסף בריצת שליחות 4x400 מטר בתוצאה של 3:20.35 דקות, אחרי ברית המועצות (3:20.12 דקות) ולפני בריטניה (3:27.5 דקות).
באליפות אירופה באתלטיקה שנערכה באתונה, יוון בשנת 1982 זכתה קוך בשתי מדליות זהב והגנה על תאריה, בריצת 400 מטר בשיא עולם חדש של 48.16 שניות ובריצת שליחות 4x400 מטר בשיא עולם חדש נוסף של 3:19.05 דקות.
באליפות העולם הראשונה באתלטיקה שנערכה בהלסינקי, פינלנד בשנת 1983 זכתה קוך ב-4 מדליות מהן 3 זהב ואחת כסף והייתה לכוכבת התחרות. מדליות זהב בריצת 200 מטר בתוצאה של 22.13 שניות, לפני מרלין אוטי מג'מייקה (22.19 שניות) וקתי סמולווד-קוק מבריטניה (22.37 שניות), בריצת שליחות 4x100 מטר בתוצאה של 41.76 שניות, לפני בריטניה (42.71 שניות) וג'מייקה (42.73 שניות) ובריצת שליחות 4x400 מטר בתוצאה של 3:19.73 דקות, לפני צ'כוסלובקיה (3:20.32 דקות) וברית המועצות (3:21.16 דקות). מדליית כסף בריצת 100 מטר בתוצאה של 11.02 שניות, אחרי מרליס גר בת ארצה (10.97 שניות) ולפני דיאן ויליאמס מארצות הברית (11.06 שניות).
שלושה שבועות לפני המשחקים האולימפיים שנערכו בלוס אנג'לס בשנת 1984 השוותה קוך בריצת 200 מטר את שיאה העולמי (21.71 שניות) בתחרות שנערכה בפוטסדאם, מזרח ברלין, אבל בגלל החרם שהטילו מדינות הגוש המזרחי (ברית ורשה) על האולימפיאדה, נמנע ממנה להשתתף ולהגן על תוארה.
בתחרות אתלטיקה שנערכה בקנברה, אוסטרליה באוקטובר 1985 קבעה קוך בריצת 400 מטר שיא עולם חדש של 47.60 שניות (השיא הנוכחי 2024).
באליפות אירופה באתלטיקה שנערכה בשטוטגרט, מערב גרמניה בשנת 1986 זכתה קוך פעם שלישית ברציפות בשתי מדליות זהב והגנה על תאריה, בריצת 400 מטר בתוצאה של 48.22 שניות ובריצת שליחות 4x400 מטר בתוצאה של 3:16.87 דקות.
בשנת 1987 פרשה קוך מספורט תחרותי.
תוכנית האימרוץ

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה סיפרה ששחייניות נבחרת מזרח גרמניה השתמשו באימרוץ נרחב. גילוי זה הטיל צל כבד וחשד משמעותי לגבי תקפות השגי הספורטאיות המזרח גרמניות וקוך בכללן.
הישגים ותארים

בשנים 1978, 1979, 1982 ו-1985 זכתה קוך בתואר אתלטית השנה בעולם.
בשנים 1979 ו-1982 זכתה קוך בתואר ספורטאית השנה בעולם.
שיאים אישיים > אצטדיון

ריצת 100 מטר: 10.83 שניות (1983)
ריצת 200 מטר: 21.71 שניות (1979), שיא עולם בעבר
ריצת 400 מטר: 47.60 שניות (1985), שיא עולם
ראו גם

התפתחות שיא העולם בריצת 200 מטר (ויקיפדיה באנגלית)
התפתחות שיא העולם בריצת 400 מטר (ויקיפדיה באנגלית)
הערות שוליים

↑  Fear of the Future by Karin Helmstaedt
| --- | --- |
בקרת זהויות :  World Athletics: 14349315
טסטודו

מבנה הטסטודו
שחזור מודרני של טסטודו
הטסטודו (בלטינית: Testudo; מילולית: צב) הוא מבנה קרבי שהיה מקובל בצבא הרומי. זה היה מבנה פופולרי בקרב הלגיונרים באימפריה הרומית, יעיל במיוחד כנגד ירי חצים.
בטסטודו, הלגיונרים סגרו את הפערים ביניהם; החיילים בשורה הראשונה שמו את מגיניהם לפניהם, להגן עליהם מכף רגל ועד ראש, הלגיונרים בצדדים שמו את מגיניהם לימינם או לשמאלם, ושאר הלוחמים, אשר נמצאו באמצע המבנה, החזיקו את מגיניהם מעל ראשם.
את הטסטודו יצרו בדרך כלל באמצעות חיילים נייחים אך הייתה אפשרות ליצור אותו גם באמצעות חיילים בתנועה.
הטסטודו לא היה בלתי מנוצח, כפי שדיו קסיוס מתאר גם תבוסה של מערך מגנים רומאי על ידי קתאפרקטים (פרשי שריון כבדים) וקשתים רכובים פרתיים בקרב חרן:
"אם [הלגיונרים] החליטו לנעול מגנים כדי להימנע מהחצים בצפיפות מערכם, ה[קתאפרקטים] הסתערו עליהם בחיפזון, והפילו חלק מהם, ובמינימום פיזרו את השאר; ואם הם פתחו את השורות כדי להימנע מכך, הם נפגעו מהחצים."(Tacitus, Histories. Book III. The Fate of Cremona)
חסרונות

חסרונות הטסטודו הם פגיעותו וחוסר גמישותו מצד תוקפים למיניהם, כמו חיל הפרשים, וכן העדר היכולת ההתקפית בגלל המבנה הצמוד והתנועה האיטית והמסורבלת.
שימוש בזמנים מאוחרים > ימי הביניים

הטסטודו הייתה תצורת קרב נפוצה בימי הביניים. היא שימשה את כוחותיו של מוחמד במהלך המצור על טאיף (ער) בשנת 630, ושימשה את חיילי הקרולינגים הפרנקים של לואי החסיד במהלך ההתקדמות על חומות ברצלונה במצור של 800–801, את הוויקינגים במצור על פריז (צר) בשנים 885–886, את חיילי פרנקיה המזרחית תחת המלך ארנולף מקרינתיה במצור על ברגמו בשנת 894, את הלותרינגים תחת קונרד האדום (צר) במצור על סנליס בשנת 949, את מגיני לותרינגיה במצור על ורדן בשנת 984, ואת הצלבנים בהנהגת הרוזן ריימונד הרביעי מטולוז במהלך המצור על ניקאה בשנת 1097.
הטסטודו שימש גם את הערבים בימי הביניים, שכינו אותה "דבאבה" או "הזוחל". היא שימשה את אבו עבדאללה א-שיעי במצור על טובנה בשנת 906 (באלג'יריה של היום), שם הגנה על חיילים שהתקדמו אל חומות העיר וחפרו תחתיהן כדי להפיל מגדל וליצור פרצה שאפשרה לבני בריתם להיכנס לעיר.
שימוש בזמנים מאוחרים > בעת החדשה

במהלך הפגנות "יורומאידאן" בקייב, אוקראינה, בשנת 2014, השתמשו שוטרי המהומות "ברקוט" בטקטיקת הטסטודו כדי להגן על עצמם מפני המפגינים.
נרי ברנס

נרי אנטוניו ברנס קארדנאס (בספרדית: Nery Antonio Brenes Cárdenas; נולד ב-25 בספטמבר 1985 בלימון) הוא אתלט קוסטה ריקני המתחרה בריצת 400 מטר.
חייו

ברנס התחרה לראשונה באליפות העולם שנערכה בהלסינקי ב-2005 ללא הצלחה רבה וסיים במקום ה-39. באליפות העולם שנערכה כעבור שנתיים באוסקה שיפר משמעותית את הישגיו והעפיל לשלב חצי הגמר, בו סיים במקום ה-11, בשיא אישי חדש של 45.01 שניות. באותה שנה זכה גם במדליית ארד באליפות צפון אמריקה, מרכז אמריקה והקריביים.
באליפות העולם באתלטיקה באולם שנערכה בוולנסיה ב-2008 סיים ברנס במקום הרביעי. באותה שנה השתתף לראשונה במשחקים האולימפיים, באולימפיאדת בייג'ינג (2008). הוא סיים במקום העשירי, בתוצאה 44.94 שניות, שהיוותה שיא אישי חדש עבורו. בשנת 2009 סיים במקום הרביעי באליפות מרכז אמריקה והקריביים באתלטיקה, ובשנת 2010 זכה בשתי מדליות זהב בתחרויות אזוריות גדולות: המשחקים האיברו-אמריקאיים שנערכו בסן פרננדו שבספרד ומשחקי מרכז אמריקה והקריביים שנערכו במאיאגואס שבפוארטו ריקו. במאיאגואס אף שיפר את שיאו האישי והעמידו על 44.84 שניות.
בשנת 2011 התחרה ברנס באליפות העולם שנערכה בטגו. הוא לא הצליח לשחזר את הישגיו, והסתפק במקום ה-17. במשחקים הפאן-אמריקאיים שנערכו בגואדלחרה באותה שנה רשם יכולת טובה יותר, וזכה במדליית הזהב תוך שהוא משפר את שיאו ל-44.65 שניות.
באליפות העולם באולם שנערכה באיסטנבול ב-2012 רשם ברנס את הישג השיא שלו, כשזכה במדליית זהב. התוצאה שקבע, 45.11 שניות, היוותה הן שיא אליפות והן שיא אישי חדש.
באולימפיאדת לונדון (2012) היה ברנס רחוק משיאו. הוא סיים במקום ה-24 במוקדמות, 4 מאיות השנייה פחות מתוצאה שהייתה מספיקה כדי להעפיל לשלב חצי הגמר.
Which Way You Goin' Billy?

| --- | --- |
 סינגל בביצוע משפחת פופי
 מתוך האלבום Which Way You Goin' Billy?
 יצא לאור:  1969 
 סוגה:  מוזיקת פופ 
 בי-סייד:  Endless Sleep
 חברת תקליטים:  לונדון רקורדס 
 כתיבה:  טרי ג'קס
 
Which Way You Goin' Billy? (בעברית: לאן מועדות פניך בילי?) היה להיט בינלאומי של הלהקה הקנדית משפחת פופי (אנ'). הסינגל יצא למכירה ב-1969 והיה כלולו באלבום באותו שם. הוא הגיע למקום הראשון במצעדי הפזמונים בקנדה ובארצות הברית. כמו כן היה השיר להיט ברחבי העולם.
מצעדים

בקנדה, מולדתם של חברי הלהקה, הגיע השיר במצעד הסינגלים CANCON למקום הראשון ב-25 באוקטובר 1969. השיר דורג כאחד מעשרת הגדולים (מקום תשיעי) במצעד הסינגלים הקנדי לשנת 1969. במצעד הבילבורד לשנת 1970, דורג השיר במקום ה-26. עוד דורג במקום החמישי ברשימת RPM Biggest Adult Contemporary Hits של 1969.
במרץ 1970 יצא הסינגל בארצות הברית, נמכר ביותר ממיליון עותקים והגיע לסטטוס של תקליט זהב. ביוני אותה שנה הגיע השיר למקום השני בבילבורד הוט 100. במקום הראשון היו באותה עת "Everything Is Beautiful" של ריי סטיבנס והשיר "The Long and Winding Road" של הביטלס. במצעד Easy Listening הגיע השיר למקום השישי.
ביוני 1970 הגיע השיר למקום השני במצעד הסינגלים של דרום אפריקה.
בממלכה המאוחדת הגיע השיר למקום השביעי במצעד הפזמונים ב-26 בספטמבר 1970.
השיר דורג במקום ה-38 ברשימת הסינגלים שהגיעו למקום ראשון במצעדים של RPM Cancon שפורסמה במגזין RPM ב-24 ביוני 1996.
בישראל הגיע השיר למקום ה-14 במצעד הלועזי השנתי של רשת ב' לשנת 1970.
הערות שוליים

↑  RPM (מגזין) (25 October 1969). "Canadian Content (Cancon) - Volume 12, No. 10, October 25, 1969" (PDF). Collectionscanada.gc.ca. (Ottawa: Library and Archives Canada). ISSN 0033-7064. OCLC 2126390. Retrieved 19 February 2012.
↑  RPM (מגזין) (1 November 1969). "Top Singles - Volume 12, No. 11, November 01 1969" (PDF). Collectionscanada.gc.ca. (Ottawa: Library and Archives Canada). ISSN 0033-7064. OCLC 2126390. Retrieved 19 February 2012.
↑  RPM (מגזין) (1 November 1969). "Adult Contemporary - Volume 12, No. 11, November 01 1969" (PDF). Collectionscanada.gc.ca. (Ottawa: Library and Archives Canada). ISSN 0033-7064. OCLC 2126390. Retrieved 19 February 2012.
↑  https://www.billboard.com/charts/hot-100/1970-06-06
↑  Whitburn, Joel (2002). Top Adult Contemporary: 1961-2001. Record Research. p. 195.
↑  Brian Currin (2003-05-25). "South African Rock Lists Website - SA Charts 1969 - 1989 Acts (P)". Rock.co.za. נבדק ב-2014-03-22.
↑  ISBN 9780753522004 UK Official Top 40 charts p224
↑  RPM (מגזין) (24 June 1996). "Canadian Content (Cancon) - Volume 63, No. 19, June 24, 1996" (PDF). Collectionscanada.gc.ca. (Ottawa: Library and Archives Canada). ISSN 0033-7064. OCLC 2126390. Retrieved 19 February 2012.
↑  "SA Charts 1965–March 1989". נבדק ב-5 בספטמבר 2018. {{cite web}}:  (עזרה)
↑  Cash Box Top 100 Singles, June 20, 1970
↑  "RPM Top Singles of 1969". Library and Archives Canada. RPM. נבדק ב-24 בדצמבר 2017. {{cite web}}:  (עזרה)
↑  Musicoutfitters.com
↑  Cash Box Year-End Charts: Top 100 Pop Singles, December 26, 1970
Breaking Me

"Breaking Me" הוא סינגל של הדי ג'יי הגרמני טופיק בשיתוף הזמר השוודי A7S.‏
רקע

ביחס לשיר, האמנים חשפו שזוהי ”הנקודה המתוקה בין כאב לב לפעימות אנרגטיות”. לדברי טופיק, ”[השיר] הוא על סיטואציה במערכת יחסים עם תלות מסוימת, בה תמיד נותנים קצת יותר ו'נשברים' בגלל זה”. השיר נכתב במהלך מפגשי כתיבת שירים בברלין ובמיאמי במהלך חודשיים.
ביקורת

רחל קופר מ-EDM תיארה את השיר ”[כ]בית טרופי מעורפל [המיועד] לשתי רחבות ריקודים מוארות ופסטיבלי פופ”. היא ציין גם כמה השיר ”תואם קו בס קופצני וסינתוסים של מועדונים”. המבקרים של השיר ציינו גם את העובדה שלמרות האנונימיות של A7S, השיר נהנה יותר ויותר מהשירה של אותו אמן שוודי.
פרסים ומועמדויות

| שנה | פרס | קטגוריה | תוצאה | הערות |
| --- | --- | --- | --- | --- |
| 2020 | 1Live Krone | שיר השנה | מועמדות |  |
| 2021 | פרסי המוזיקה של בילבורד | שיר הדאנס/אלקטרוני המוביל | מועמדות |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 21 |  |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 4 |  |
|  אוקראינה | טופ-היט | 2 |  |
|  איסלנד | הפלייליסט | 6 |  |
|  איטליה | מצעד הסינגלים האיטלקי | 7 |  |
|  אירלנד | מצעד הסינגלים האירי | 3 |  |
|  אסטוניה | אסטי טיפ-40 | 10 |  |
|  ארצות הברית | בילבורד הוט 100 | 53 |  |
|  ארצות הברית | מצעד שירי הדאנס/אלקטרוני | 3 |  |
|  ארצות הברית | מצעד 40 שירי המיינסטרים | 16 |  |
|  ארצות הברית | רולינג סטון טופ 100 | 75 |  |
|  בולגריה | BAMP | 1 |  |
|  גרמניה | GfK – טופ 100 | 3 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדי | 5 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 1 |  |
|  חבר המדינות | טופ-היט | 5 |  |
|  טורקיה | Türkiye Top 20 | 1 |  |
|  יוון | IFPI Greece | 5 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 2 |  |
|  לבנון | מצעד 20 העליונים הרשמי של לבנון | 2 |  |
|  לטביה | לטביה טופ 40 | 42 |  |
|  ליטא | AGATA | 5 |  |
|  מקסיקו | טופ 100 – מקסיקו | 2 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 7 |  |
|  סלובניה | SloTop50 | 1 |  |
|  סלובקיה | ČNS IFPI | 1 |  |
|  ספרד | PROMUSICAE | 36 |  |
|  סקוטלנד | מצעד הסינגלים הסקוטי | 3 |  |
|  סרביה | IFPI | 3 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 12 |  |
|  פלנדריה | אולטראטופ 50 | 3 |  |
|  צ'כיה | ČNS IFPI | 1 |  |
|  צרפת | SNEP | 14 |  |
|  קנדה | קנדה הוט 100 | 9 |  |
|  קרואטיה | טופ ליסטה | 3 |  |
|  רומניה | מצעד השירים הרומני | 1 |  |
|  רוסיה | טופ-היט | 2 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 16 |  |
|  אוקראינה | טופ-היט | 15 |  |
|  איסלנד | הפלייליסט | 17 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 8 |  |
|  בולגריה | BAMP | 3 |  |
|  גרמניה | GfK – טופ 100 | 5 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדי | 9 |  |
|  הונגריה | Rádiós Top 40 | 6 |  |
|  ולוניה | אולטראטופ 40 | 8 |  |
|  נורווגיה | VG-lista | 17 |  |
|  ניו זילנד | המצעד הניו זילנדי הרשמי | 38 |  |
|  פולין | ZPAV | 6 |  |
|  פורטוגל | מצעד הסינגלים הפורטוגזי | 15 |  |
|  פלנדריה | אולטראטופ 50 | 6 |  |
|  צרפת | SNEP | 42 |  |
|  קנדה | קנדה הוט 100 | 34 |  |
|  קרואטיה | טופ ליסטה | 10 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | 4× פלטינה | 280,000 |
| אוסטריה (IFPI Austria) | 2× פלטינה | 60,000 |
| בלגיה (BEA) | 2× פלטינה | 80,000 |
| קנדה (Music Canada) | 4× פלטינה | 320,000 |
| דנמרק (IFPI Danmark) | פלטינה | 90,000 |
| צרפת (SNEP) | פלטינה | 200,000 |
| גרמניה (BVMI) | פלטינה | 400,000 |
| איטליה (FIMI) | 3× פלטינה | 210,000 |
| ניו זילנד (RMNZ) | פלטינה | 30,000 |
| פולין (ZPAV) | 3× פלטינה | 60,000 |
| פורטוגל (AFP) | 3× פלטינה | 30,000 |
| ספרד (PROMUSICAE) | פלטינה | 40,000 |
| הממלכה המאוחדת (BPI) | פלטינה | 1,000,000 |
| ארצות הברית (RIAA) | פלטינה | 1,000,000 |
סטרימינג
| יוון (IFPI Greece) | פלטינה | 2,000,000 |
הערות שוליים

↑  "Breaking Me - Single by Topic & A7S on Apple Music". Apple Music. ארכיון מ-2020-06-05. נבדק ב-3 במאי 2020. {{cite web}}:  (עזרה)
↑  Joseph, Sascha (9 במרץ 2020). "Topic feat. A7S - Breaking Me". WDR (בגרמנית). ארכיון מ-2020-06-08. נבדק ב-3 במאי 2020. {{cite web}}:  (עזרה)
↑  Kayla (29 באפריל 2020). "Topic Drops Catchy Dance Anthem with A7S Called 'Breaking Me'". Kiss Radio. ארכיון מ-2020-06-08. נבדק ב-3 במאי 2020. {{cite web}}:  (עזרה)
↑  Kupfer, Rachel (8 בינואר 2020). "Topic releases bouncy pop track "Breaking Me" ft. A7S". EDM. ארכיון מ-2020-06-08. נבדק ב-3 במאי 2020. {{cite web}}:  (עזרה)
↑  Vogrin, Daniel (31 בינואר 2020). "Topic feat. A7S - "Breaking Me"". WDR (בגרמנית). ארכיון מ-2020-06-08. נבדק ב-3 במאי 2020. {{cite web}}:  (עזרה)
↑  "Nominees 1live krone 2020". ארכיון מ-2021-05-19. נבדק ב-2021-05-19.
↑  "Finalists Billboard Music Awards 2021". ארכיון מ-2021-05-04. נבדק ב-2021-05-19.
| --- | --- |
בקרת זהויות :  MusicBrainz release group: 74067d04-da8c-470c-a79d-32531f3e15ab  MusicBrainz work: 48484f3e-6f4c-4c9b-9106-e2b81d0ed72e
אירוויזיון 1975

| --- | --- |

 מספר התחרות:  20
 גמר:  22 במרץ 1975 
 מנחים:  קארין פאלק
 רשת השידור המפיקה:  שוודיה שוודיה
 מיקום האירוע:  שוודיה מרכז הכנסים הבינלאומיים של סטוקהולם, שוודיה
 השיר הזוכה:  הולנד הולנד - "דינג אָ-דונג""Ding-a-dong" (Teach-In)
 שיטת הניקוד:  לכל מדינה חבר שופטים, המעניק 1 עד 8, 10 או 12 נקודות לעשרה שירים
 מספר משתתפות:  19
 מדינות שמשתתפות לראשונה:  טורקיה טורקיה
 מדינות שחוזרות לאחר פרישה:  צרפת צרפת  מלטה מלטה
 מדינות שפרשו מהתחרות:  יוון יוון
 המדינות המשתתפות
 
   המדינות המשתתפות  מדינות שהשתתפו בעבר אך לא השנה
 → אירוויזיון 1974 אירוויזיון 1976 ← 
 
אירוויזיון 1975 ציין 20 שנה לתחרות, ונערך בסטוקהולם, בירת שוודיה, באולם שנבנה רק מספר שבועות לפני כן, מרכז הוועידות ע"ש אריק אלבחו בדרום הבירה השוודית. ניצחונה של אבבא באירוויזיון 1974 בשנה הקודמת העניק לשוודיה את הזכות להנחות את התחרות בפעם הראשונה.
בתחרות עצמה ניצחה להקת Teach-In מהולנד, והפכה למדינה השנייה שזכתה עם שיר בשפה שאיננה שפתה הרשמית. (הראשונה הייתה אבבא.) למקום השני הגיעה הלהקה המפורסמת הצלליות מבריטניה, ואילו למקום השלישי איטליה, עם הקלאסיקה "Era" של ווס ודורי גצי.
השיר הפורטוגזי, "שחר", היווה סמל לחגיגה בעקבות מהפכת הציפורנים שחוותה המדינה בשנה שעברה, ואף שרה על כך באותו האירוויזיון. על פי היוצר וההיסטוריון ג'ון קנדי אוקונור, בספרו על האירוויזיון - דוארטה מנדש, שייצג את פורטוגל ב-1975, נבדק מספר פעמים לפני שעלה לבמה מחשש שנשא עמו את מדי הצבא הפורטוגזי או כל סוג של נשק.
בנוסף, חלק מהזמרים (כדוגמת פורטוגל ויוגוסלביה), ביצעו את השירים שלהם באנגלית במהלך החזרות, בשאיפה לקבל כמה שיותר נקודות, בעקבות חוקי ההצבעה החדשים. בערב התחרות הביצועים נשארו בשפתם המקורית. מדינות אחרות, כמו בלגיה והולנד, הופיעו בביצוע דו לשוני - שפת המדינה המייצגת ברוב השיר, וחלקים מזעריים באנגלית.
רקע

דיווחי מודיעין באותה תקופה טענו שהתחרות הייתה מטרה אפשרית להתקפת טרור של סיעת הצבא האדום (קבוצת באדר-מיינהוף), מה שחייב את המארגנים להגביר את האבטחה. בסופו של דבר, המתקפה נתבצעה בשגרירות מערב גרמניה בסטוקהולם, חודש לאחר האירוויזיון.
תנועות השמאל השוודית מחתה נגד התחרות והאספקט המסחרי שלה. בהתחלה הביקורות הופנו כלפי השדרנית השוודית, SR, על התקציב העצום שהקציבה לאירוע, אבל במהרה המחאות התמקדו במוזיקה בכלליות. בערב האירוויזיון עצמו, הועלתה יוזמה חדשה לא רחוק מאולם התחרות, כשהרעיון הבולט היה תחרות שכל מי שרצה יכול היה להופיע.
באירוויזיון 1975 הונהגה שיטת הצבעה חדשה, והיא השיטה שמונהגת עד היום. לכל מדינה היה מן חבר שופטים, שהעניק 12 נקודות לשיר המועדף עליה, 10 נקודות למקום השני, 8 לשלישי, 7 לרביעי וכך הלאה, עד שמגיעים למקום העשירי שמקבל נקודה אחת. קארין פאלק, מנחת התחרות, התבלבלה לא פעם משיטת ההצבעה החדשה, מפני שאז ועד 1980, הנקודות ניתנו על פי סדר ההופעה ולא מהקטן לגבוה.
בסתיו 1975, הרשות השוודית הודיע ששוודיה לא תשתתף באירוויזיון 1976 עקב ההוצאות הגבוהות של האירוויזיון שזה עתה אירחה. יותר מאוחר החוקים השתנו כך שלכל המדינות המשתתפות היה חלק בהוצאות המופע.
יוון פרשה מהתחרות בתגובה לפלישה הטורקית לקפריסין בשנת 1974, במחאה על הצטרפותה של טורקיה לתחרות. אעפ"י הפרישה, מספר שיא של מדינות השתתף בתחרות - 19 מדינות.
השירים

| סדר | מדינה | שפה | ביצוע | שם השיר בשפת מקור | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | הולנד הולנד | אנגלית | טיץ'-אין | Ding-a-dong | דינג-א-דונג | 1 | 152 |
| 2 | אירלנד אירלנד | אנגלית | הסווארבריגס | That's what friends are for | בשביל זה יש חברים | 9 | 68 |
| 3 | צרפת צרפת | צרפתית | ניקול ריו | Et bonjour à toi l'artiste | ויום טוב לך, האומן | 4 | 91 |
| 4 | גרמניה גרמניה | גרמנית | ג'וי פלמינג | Ein Lied kann eine Brücke sein | שיר יכול להיות גשר | 17 | 15 |
| 5 | לוקסמבורג לוקסמבורג | צרפתית | ז'רלדין | Toi | אתה | 5 | 84 |
| 6 | נורווגיה נורווגיה | אנגלית | אלן ניקולייסן | Touch my life | גע בחיי | 18 | 11 |
| 7 | שווייץ שווייץ | גרמנית | סימון דרקסל | Mikado | דוקים | 6 | 77 |
| 8 | יוגוסלביה יוגוסלביה | סלובנית | אפר ודם | Dan ljubezni | יום של אהבה | 13 | 22 |

| 9 | הממלכה המאוחדת בריטניה | אנגלית | הצלליות | Let Me Be the One | תני לי להיות האחד | 2 | 138 |
| 10 | מלטה מלטה | אנגלית | רנאטו | Singing this song | שר את השיר הזה | 12 | 32 |
| 11 | בלגיה בלגיה | הולנדית | אן כריסטי | Gelukkig zijn | להיות שמחים | 15 | 17 |
| 12 | ישראל ישראל | עברית | שלמה ארצי | את ואני | — | 11 | 40 |

| 13 | טורקיה טורקיה | טורקית | סמיהה יאנקי | Seninle bir dakika | דקה איתך | 19 | 3 |
| 14 | מונקו מונקו | צרפתית | סופי | Une chanson c'est une lettre | שיר הוא מכתב | 13 | 22 |
| 15 | פינלנד פינלנד | אנגלית | צלליות הלילה | Old Man fiddle | כינורו של איש זקן | 7 | 74 |
| 16 | פורטוגל פורטוגל | פורטוגזית | דוארטה מנדש | Madrugada | שחר | 16 | 16 |
| 17 | ספרד (1945-1977) ספרד | ספרדית | סרחיו & אסטיבליס | Tú volverás | את תחזרי | 10 | 53 |
| 18 | שוודיה שוודיה | אנגלית | לארס ברגהאגן | Jennie, Jennie | ג'ני, ג'ני | 8 | 72 |

| 19 | איטליה איטליה | איטלקית | ווס ודורי גצי | Era | זה היה... | 3 | 115 |
מבצעים חוזרים בתחרות

| 0 | 1 | 2 |
| --- | --- | --- |
| מבצע | מדינה | שנים קודמות |
| אלן ניקולייסן | נורווגיה נורווגיה | 1973 כחלק מההרכב "בנדיק סינגרס" (מקום 7) 1974 כחלק מההרכב "בנדיק סינגרס" (מקום 14) |
ישראל באירוויזיון 1975

ישראל שלחה את שלמה ארצי לייצג אותה, שהיה בתחילת השגשוג שלו. לתחרות הוא נשלח עם שיר "את ואני" וסיים במקום ה-11 מתוך 19 משתתפות.
פרובה 1

| --- | --- |
איור של הלוויין פרובה 1בחלל
איור של הלוויין פרובה 1בחלל
 מידע כללי
 סוכנות חלל:  סוכנות החלל האירופית
 מפעיל:  European Space Security and Education Centre 
 יצרן:  Verhaert 
 תאריך שיגור:  22 באוקטובר 2001
 משגר:  PSLV 
 אתר שיגור:  כן השיגור הראשון של מרכז החלל סאטיש דאוון 
 http://www.esa.int/esaMI/Proba_web_site/index.html
 משימה
 סוג משימה:  לוויין חישה מרחוק ומדגים טכנולוגי
 לוויין של:  כדור הארץ
 מסלול:  LEO מסונכרן שמש
 אפואפסיד:  615 ק"מ
 פריאפסיד:  615 ק"מ
 זמן הקפה:  90.7 דקות
 משך המשימה הכולל:  22 באוקטובר 2001 – הווה (23 שנים) 
 מידע טכני
 משקל:  94 ק"ג 
 קישורים חיצוניים
 מספר קטלוג לוויינים:  26958
 מאגר המידע הלאומי:  2001-049B
 
פרובה (PROBA, ראשי תיבות של Project for On-Board Autonomy) הוא לוויין קטן שתוכנן ונבנה על ידי סוכנות החלל האירופית. זהו מיקרו לוויין (ממדיו 40 על 60 על 80 ס"מ) המצויד במצלמות לשם צילום כדור הארץ. הלוויין מצויד במצלמה מולטי ספקטראלית בעלת רזולוציה מיטבית של 15 מטר. מצלמה היפרספקטראלית מצלמת ברזולוציה של 30 מטר.
פרובה 1 הוא הראשון בסדרה של לוויינים קטנים של סוכנות החלל האירופית שנועדו להדגים טכנולוגיות שונות ליישומי חלל.
ראו גם

פרובה 2
פרובה 3
מרדכי ארנון

| --- | --- |
ארנון בתמונת יחסי ציבור לסרט "אלדורדו"
ארנון בתמונת יחסי ציבור לסרט "אלדורדו"
 לידה:  23 באפריל 1941 נחלת יהודה, ישראל 
 פטירה:  3 בינואר 2020 (בגיל 78) 
 מקום קבורה:  הר המנוחות 
 מוקד פעילות:  ישראל
 תקופת הפעילות:  1959–1975 (כ־16 שנים)
 עיסוק:  זמר ושחקן
 שפה מועדפת:  עברית 
 מספר צאצאים:  6 
 asg.org.il
 פרופיל ב-IMDb
 
מרדכי ארנון (השוטר פליקס) מימין בסצנה מן הסרט "999... עליזה מזרחי". שושיק שני (ציפורה פומרנץ) במרכז ואורי זוהר (סמל מתיתיהו בר דרומה) משמאל
ברוך מרדכי (פופיק) ארנון (23 באפריל 1941 – 3 בינואר 2020) היה זמר, פזמונאי ושחקן ישראלי. ארנון התפרסם כאחד מחברי ההרכב שלישיית התאומים. באמצע שנות השבעים ארנון חזר בתשובה, הפך ליהודי חרדי והשתייך לזרם הליטאי.
ביוגרפיה

ארנון נולד וגדל בנחלת יהודה כבנם האמצעי, מבין שלושה בנים, של ישראל וזילפה ארנון. הוא סיים את לימודיו בבית הספר החקלאי כדורי, שם זכה לכינוי "פופיק", בשל קומתו הנמוכה. ב-1959 התגייס לצה"ל ושירת בלהקת הנח"ל. הוא כיכב לראשונה בתוכניתה ה-16 של להקת הנח"ל, "טיפת הדבש", בשנת 1962.
ביוגרפיה > קריירת משחק

ביום שחרורו מהצבא בסוף 1962 הוזמן להשתתף בסרט "אלדורדו" בבימויו של מנחם גולן על פי ספרו ומחזהו של יגאל מוסינזון. הסרט יצא לאקרנים בספטמבר 1963 וזכה להצלחה רבה. במקביל החל לשחק בתיאטרון העונות של נסים אלוני, במחזה "ארלקינו", עיבוד סצנריו של קומדיה דל ארטה מאת נסים אלוני, ובבימויו. ואחר כך במחזה "עסקי נישואין", נוסח עברי לארבע מהתלות מאת אנטון צ'כוב שעיבד אלוני. ההצגה הצליחה מעל המשוער, והציגה כ-160 פעמים.
בסוף 1963 הוזמן להשתתף בשני סרטים: "אולי תרדו שם", סרט ילדים מבוסס על ספרו של פוצ'ו באותו השם, ו"סאלח שבתי" בבימויו של אפרים קישון, בתפקיד מרדכי
בנו של סאלח.
בקיץ 1964 החל לשחק בתיאטרון חיפה, במחזה "חלום ליל קיץ" של שייקספיר בתפקיד פוק, אחר כך חזר ל"תיאטרון העונות" ושיחק במחזה "אל תגעו בנוימן" מאת שבתי שביט. באותה שנה גם שיחק בסרט "דליה והמלחים".
בשנת 1966 שיחק בסרט "שני קוני למל" המבוסס על תרגום המחזמר היידי "שני קוני למל" לצד מייק בורשטיין, וחבריו לשלישיית התאומים אושיק לוי וחנן גולדבלט. ב-1967 שיחק בסרט "999... עליזה מזרחי"' סרט קומי-בלשי ישראלי בבימוי מנחם גולן.
בשנת 1968 שיחק בסרטים "השכונה שלנו" לצד שלישיית הגשש החיוור, ובסרט הקצר הקומי "הצד השני", לצד זאב רווח ששודר בטלוויזיה. באותה שנה שיחק גם במחזמר "דבר מצחיק קרה לי בדרך לסואץ", שהועלה על ידי המפיק אברהם דשא בבימויו של שייקה אופיר, במסגרת "התיאטרון העממי".
בראשית שנות ה-70 שיחק בסרטים "שבלול" ו"מציצים". בשנת 1974 שיחק בסרט הטלוויזיה "כנרת, כנרת" ובסדרת הטלוויזיה "לול".
במקביל הופיע בתיאטרון ובהצגות ילדים, כמו "עלילות פופאי" שבו הוא שיחק את פופאי המלח.